kardosdrur/scandi-wiki huggingface dataset:
Ebeltoft Vig

Ebeltoft Vig er en vig i det sydlige Kattegat der ligger mellem de fredede Mols Bjerge og den sydlige halvø på Djursland hvor Ebeltoft ligger. I bunden af vigen, mod nord ligger Femmøller Strand og en række andre strande sammen med et sydvendt sommerhusområde. På østsiden af vigen ligger Ebeltoft og pynten Ahl Hage og længst ude Ebeltoft Færgehavn, med færge til Sjællands Odde. Ebeltoft Vigs kystlinje er udlagt som en del af et Naturreservat på 320 ha under Nationalpark Mols Bjerge inklusive en smal landbræmme på ca. 35 ha .

Geologi
- Ebeltoft Vig er ligesom den paralle vig, Aarhusbugten, dannet af en i størrelsesordenen kilometertyk gletsjer, der kilede sig op fra sydøstlig retning under den sidste istid, og derved udhulede området, så det i dag er hav i form af Ebeltoft Vig og Aarhusbugten. Mols Bjerge, bakkelandet, for enden af de to gletsjere, består af opskubbet og aflejret materiale fra de to gletsjerfronteres bevægelse. Disse bakker på det sydlige Djursland, er op til 140 meter høje, og dermed i samme højdeklasse som Danmarks højeste punkt, Yding Skovhøj på godt 170 meter ved Skanderborg. 

Højdeforholdene virker mere dramatiske på Mols, bl.a. set fra Stabelhøj, Agri Baunehøj og Trehøje, idet der er udsigt direkte ned til havet. Den flade hedeslette, Tirstrup Hedeslette, som rummer Aarhus Lufthavn på det sydlige centrale Djursland, er dannet som et afvandingsområde i retning nordvest mod Randers for Ebeltoft Vigs gletsjer, og en 3. gletsjer, der lå langs Djurslands Østkyst, da isen smeltede. Det kan virke underligt at gletsjerne kom fra sydøst, og ikke fra nord, men det er ikke desto mindre tilfældet.

Se også 
 Søslaget i Ebeltoft Vig
 Ebeltoft
 Mols

Eksterne kilder/henvisninger 

Vige i Danmark
Lokaliteter i Syddjurs Kommune
Naturområder i Danmark
Theano

Theano (græsk: Θεανώ; 6. århundrede f.Kr.) var en oldgræsk filosof, der siges sammen med sine to døtre Damo og Arignote at have videreført den pythagoræiske skole efter sin mand og underviser, Pythagoras.

Liv
Muligvis var der to oldgræske filosoffer med navnet Theano. Theano er blevet kaldt Pythagoras' elev, datter og kone, selvom nogle hævder, at hun var gift med Brontius. Hendes fødested og ophav er lige så usikre, hvilket har fået nogle til foreslå, at der er tale om flere personer, hvis historier er blevet blandet sammen (de referer til Theano I og Theano II). Der er kun overleveret nogle få fragmenter og breve, der tilskrives Theano, men om de virkelig stammer fra hendes hånd, er behæftet med usikkerhed. 

Da de antikke kilder til Theanos liv og filosofi er modstridende, er det svært at sige noget sikkert om hendes liv. Ifølge en tradition kom hun fra Kreta og var datter af Pythonax, men andre siger, at hun kom fra Crotone og var datter af Brontius. Hun siges af mange at have været Pythagoras' kone, selvom en anden tradition gør hende til Brontius' kone.

Theano og Pythagoras siges at have fået tre døtre, Damo, Myia og Arignote, og en søn, Telauges.

Skrifter
Theano tilskrives værkerne: Pythagoræiske apophthegmata, Kvindeligt råd, Om dyd, Om fromhed, Om Pythagoras, Filosofiske kommentarer og Breve. Ingen af disse skrifter er overleverede til i dag bort set fra få fragmenter og breve, hvis oprindelse der hersker stor usikkerhed om. Det er blevet forsøgt blandt fragmenterne at skelne mellem nogle, der formodentlig kan stamme fra den originale Theano (Theano I), og nogle, der tilskrives en senere Theano (Theano II), men det er sandsynligt, at de alle stammer fra senere forfattere med pseudonymet Theano.

De overleverede fragmenter fra Om fromhed omhandler en pythagoræisk analogi mellem tal og objekter. De forskellige overleverede breve behandler huslige emner, så som hvordan en kvinde bør opdrage sine børn, hvordan hun bør behandle tjenere, og hvordan hun bør optræde over for sin mand.

Litteratur
 Kai Brodersen & Christoph M. Wieland (2010): Theano: Briefe einer antiken Philosophin. Græsk/Tysk. Reclams Universal-Bibliothek 18787, Stuttgart.

Noter

Oldgræske filosoffer
Kvindelige filosoffer
Personer fra antikkens Grækenland
Kvinder i antikken
H2O Sportswear

H2O Sportswear er en dansk sportsbeklædningsvirksomhed. Den blev etableret i 1982 af Jens Knud Lind. 

H2O producerer og sælger bl.a. sportstøj, sportsfodtøj og sportsudstyr.

Referencer 

Beklædningsvirksomheder i Danmark
Sportsudstyrsproducenter fra Danmark
Beklædningsmærker
Etableret i 1982
Virksomheder i Aarhus
Højelse Skole

Højelse Skole er en skole, der ligger i Højelse tæt ved Lille Skensved. Skolen, som blev indviet i  1963, er bygget af røde mursten og har ca. 257 elever. Skolelederen hedder Tommy Brun Larsen. Skolen har elever fra 0. til 9. klasse.

Kilder
 Højelse Skoles hjemmeside

Referencer

Folkeskoler
Køge Kommune
İbrahim Tatlıses

İbrahim Tatlıses (født 1. januar 1952 i Siverek , Şanlıurfa, Tyrkiet)Oplært af Yenal Altay er en tyrkisk/kurdisk musiker inden for musikgenren arabesque.Første udgivet album blev publiceret i 1974 ved navn ""Ayaginda kundura"" som slog samtlige salgsrekorder i Tyrkiet. Yderligere har Tatlises haft sit eget TV program ved navn Ibo Show. Udover musik, har Tatlises medvirket i flere film både i hovedroller og bi-roller. Tatlises er også forretningsmand i hotel-, bygnings-, tekstilindustrien.

Sangere fra Tyrkiet
Arne Clausen

Arne Clausen (1923-1977) er en norsk kunstner, som står bag "lotusmønsteret" fra 1960'erne.

Arne Clausen blev i begyndelsen af 1950'erne ansat på den norske virksomhed Cathrineholm A/S, hvor han var med til at fremstille brugs- og pyntegenstande i transparent emalje på rustfrit stål.
I 1960'erne valgte Cathrineholm at dekorere en række nye produkter med lotusmønsteret, som Arne Clausen havde designet i sin fritid i 1963.

Den danske virksomhed Lyngby Porcelæn fik øjnene op for mønsteret, som de fik tilladelse til at bruge på en række af deres porcelænsprodukter.
I foråret 2012 relancerede den danske virksomhed Lucie Kaas, i samarbejde med Arne Clausens familie, lotus mønsteret på en nogle af deres keramiske skåle.

Kilder 

Kunstnere fra Norge
Kirsten Otbo

Kirsten Otbo (født 21. november 1952 på Frederiksberg) er en dansk embedsmand, som siden 2008 har været direktør for SKAT Nordsjælland.

Otbo er uddannet jurist og blev i 1977 ansat i Ministeriet for Skatter og Afgifter, hvor hun avancerede til fuldmægtig, kontorchef og souschef i den daværende Told- og Skattestyrelse, hvor hun gjorde tjeneste, indtil hun i 1999 blev chef for skatteregion Ballerup. I 2004 blev Kirsten Otbo underdirektør i det væsen, der nu var omdøbt til ToldSkat.

I 2005 blev Otbo HR-direktør i Skat og har siden 2008 bestridt sig nuværende job. Siden 4. juni 2007 har hun været Ridder af 1. grad af Dannebrog.

Kilder 
 "Humoristisk chef i statens tjeneste", Politiken.dk, 20. november 2012.

Skattefolk fra Danmark
Personer i Kraks Blå Bog
Riddere af 1. grad af Dannebrog
Danskere i 1900-tallet
Danskere i 2000-tallet
Jurister fra Danmark
Embedsmænd fra Danmark
Personer fra Frederiksberg
Coreca

Coreca er en italiensk by med indbyggere i Calabrien. Byen er beliggende i provinsen Cosenza og ligger ved det Tyrrhenske hav.

Referencer

Eksterne henvisninger 

Byer i Calabrien
Hans Kristian Neerskov

Hans Kristian Neerskov (født 12. maj 1932, død 31. marts 2017) var en dansk præst, forfatter og menneskerettighedsaktivist. Neerskov stiftede i 1964 Dansk Europamission, der arbejdede for at hjælpe kristne bag jerntæppet. Man smuglede blandt andet millioner af bibler ind bag jerntæppet under den kolde krig, og Neerskov blev i den forbindelse arresteret 13 gange i forskellige kommunistiske lande.

I 1974 var Neerskov med til at oprette Den Internationale Sakharov Komite, efter at den sovjetiske dissident og Nobel-prismodtager Andrej Sakharov havde opfordret til oprettelsen af en sådan komite. Neerskov mødtes flere gange personligt med Sakharov i Moskva, inden Sakharov blev sendt i internt eksil. Den Internationale Sakharov Komite gennemførte blandt andet høringer på Christiansborg, hvor sovjetiske dissidenter fortalte om den politiske og religiøse forfølgelse i Sovjetunionen og andre kommunistiske lande. Disse konferencer blev aktivt forsøgt modarbejdet af KGB og danske kommunister.

Neerskov skrev mere end 40 bøger, herunder bogen Hvor øst og vest mødes fra 1974, som siden er udkommet i over 10 millioner eksemplarer i 26 lande, hvilket gør Neerskov til en af de mest sælgende danske forfattere nogensinde.

Neerskov var til sin død aktiv i menneskerettighedsarbejde i regi af både Den Internationale Sakharov Komite og Dansk Europamission, der bl.a. arbejder i flere muslimske lande, hvor menneskerettighederne undertrykkes. Det førte til, at Neerskov blev opført på den iranske stats dødsliste.

Referencer

Eksterne henvisninger 
 En fighter fylder 75 - og gifter sig, udfordringen.dk
 En bibelsmugler beretter, b.dk, 23.06.04
 Dansk Europamission - forfulgtekristne.dk
 H.K. Neerskov fortæller om sit liv (video)

Faglitterære forfattere fra Danmark
Præster fra Danmark
Menneskerettighedsaktivister fra Danmark
Christian Helweg-Larsen

Lars Christian "Tom" Helweg-Larsen  (født 30. oktober 1860 i København, død 27. november 1934 i København) var en dansk generalguvernør i Dansk Vestindien 1911–1916. Han var bror til Axel Liljefalk, H.F. Helweg-Larsen og Vilhelm Helweg-Larsen.

Han var søn af etatsråd, borgmester i Københavns Magistrat L.C. Larsen og hustru født Helweg.

Han er begravet på Holmens Kirkegård.

Noter

Eksterne henvisninger 
 

Dansk Vestindiens guvernører
Danskere i 1900-tallet
Personer fra København
Christian
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Nationalmuseets indsamlere
Politifolk fra Danmark
Jurister fra Danmark
Danskere i 1800-tallet
Personer fra Dansk Vestindien
Pico de Orizaba

Pico de Orizaba, også kaldet Citlaltépetl (fra Nahuatl citlal(in) = stjerne, and tepētl = bjerg), er en stratovulkan og det højeste bjerg i Mexico. Bjerget er det tredjehøjeste i Nordamerika. Bjergets tinde er 5.636 meter over havets overflade i den østlige ende af det trans-meksikanske vulkanbælte på grænsen mellem delstaterne Veracruz og Puebla. Vulkanen er for øjeblikket i hvile, men vulkanen er fortsat aktiv med det seneste udbrud i det 19. århundrede.

Eksterne links 

 Pico de Orizaba på Summitpost.com

Vulkaner i Mexico
Ørby Klint

Ørby Klint er en op til 30 meter høj, næsten to km lang klint på vestkysten af Helgenæs. Den indeholder lerlag fra Eocæn og morænelag fra istiden.

I et af lerlagene, den såkaldte Ølst Formation, findes mørke askelag dannet under datidens vulkanudbrud. Klinten har en profil hvor lagene er skudt op i en række næsten lodret stående skiver (flager). Flagerne opbygges af ler- og mergelaflejringer fra Palæogen i form af Ølst Ler, Røsnæs Ler, Lillebælt Ler og Søvind Mergel. 

Lokaliteten har stor forsknings- og undervisningsmæssig værdi på grund af forekomsten de mange ler og mergeltyper hvor hele eocæne serie repræsenteret. Der ses også illustrative forkastningsstrukturer.

Ørby Klint blev fredet i 1964. I alt 25 ha er fredet over en to kilometer lang strækning langs klinten, dels for at beskytte områdets naturskønhed, dels for at bevare de eocæne leraflejringer med askelag.

Eksterne kilder/henvisninger 

 Om klinten  på naturstyrelsen.dk

Klinter i Danmark
Helgenæs
Electric Guitars (album)

Electric Guitars er debutalbummet fra det danske rockband Electric Guitars. Albummet udkom 9. september 2013 på Target Records.

Albummet blev indspillet i Medley Studios på Vesterbrogade i København. Det var også her at bandet skabte stor opmærksomhed, da de fik samlet ti af Danmarks kendteste og bedste guitarister på ét og samme nummer, "Hero Of Mine". For første gang i 20 år medvirkede Gasolin-guitaristen Franz Beckerlee på en pladeindspilning. Udover Beckerlee og Electric Guitars guitaristerne Søren Andersen og Mika Vandborg, spillede Per Møller, Poul Halberg, Billy Cross, Jacob Binzer, Tim Christensen, Uffe Steen, Jens Runge, Aske Jacoby og Mikkel Nordsø hver én solo på nummeret som næsten varer ti minutter.

På den officielle Album Top-40 nåede albummet op på en 26. plads som bedste placering. Det udkom på cd, vinyl og download.

Personel

Band 
 Mika Vandborg: Vokal, elektrisk guitar og slide guitar
 Søren Andersen: Vokal, elektrisk guitar og akustisk guitar
 Peter Kjøbsted: Bas og backing vokal
 Morten Hellborn: Trommer, percussion og backing vokal
 Per Møller, Poul Halberg, Billy Cross, Jacob Binzer, Tim Christensen, Franz Beckerlee, Uffe Steen, Jens Runge, Aske Jacoby og Mikkel Nordsø: Guitar på spor 12

Sporliste 
 Four Leaf Clover – 3:52
 Break It Up – 3:50
 So Far Away – 4:32
 Easy Way Out – 3:33
 Spotlight – 3:18
 Never Mind the Dog – 4:46
 You're On Fire – 3:29
 Ronnie – 4:19
 Elevator Blues – 4:09
 Baby I Love You – 5:19
 Horsefly – 4:24
 Hero of Mine – 9:50

Eksterne henvisninger 
 Electric Guitars officielle hjemmeside

Referencer 

Electric Guitars
Debutalbum fra Danmark
Debutalbum fra 2013
Mika Vandborg

Mika Vandborg (født 21. januar 1971 i Åbyhøj) er en dansk professionel guitarist, sanger og sangskriver. Han har udgivet fire soloalbums, samt spillet sammen med Gnags, Love Shop, Claus Hempler, Kasper Winding, Ida Nielsen og Dicte, ligesom han i efteråret 2012 etablerede rockgruppen Electric Guitars sammen med vennen Søren Andersen.

Historie 
Vandborg blev født i Aarhus-forstaden Åbyhøj i 1971. Forældrene var Kirsten Nissen, tidligere formand for Socialpædagogisk Landsforbund, og Bent Vandborg Sørensen, pioner inden for udvikling af pædagogik for børn med autisme og ADHD. Mika Vandborg gik på folkeskole på den nærliggende Åby Skole, og dimitterede som student fra Århus Statsgymnasium.

Musik 
I slutningen af 1999 blev Mika Vandborg hyret ind som fast guitarist hos det danske popband Gnags, og han deltog således i bandets store turné i 2000 som én af seks musikere, hvor blandt andet Ida Corr var med som kor. I 2004 begyndte han at spille sammen med den danske sangerinde Dicte. Da Love Shop i 2009 kom til at mangle en guitarist, faldt valget på Mika Vandborg.

Fra september 2011 og ét år frem spillede han mange koncerter under navnet "Mika Vandborg & friends". Ved hver koncert havde han inviteret forskellige artister med, som eksempelvis Mark Linn, Mads Langer, Dicte og Palle Hjorth. I foråret 2012 tog han på turné under navnet "Guitar Event", sammen med guitarist Søren Andersen. Det var dette projekt som senere blev til Electric Guitars.

I februar 2022 udkom hans første dansksprogede album Den Danske, og den 17. februar 2023 udgav Vandborg endnu en sang på dansk - singlen "Rejsefeber".

Singlen blev fulgt op af endnu en sang den 26. maj 2023, hvor "Grønne Øjne på Voxhall" udkom.

Priser 
I 2014 modtog Mika Vandborg Danske Populær Autorers "Påskønnelseslegat" - et legat, der gives som "en anerkendelse af modtagerens indsats for dansk tekst og musik og/eller en indsats for sine kollegaer i dansk musikliv".

Privat 
Mika Vandborg flyttede i 1997 fra Aarhus-forstaden, Åbyhøj, til Vanløse, sammen med hustruen, Trine Vandborg (tidl. Quist). De to mødtes i gymnasiet og var gift fra 1990 til 2016. Parret har sammen to børn. Siden 2016 har Vandborg dannet par med makeup-artist og hårstylist, Tina Deleuran.

Diskografi

Solo 
 Under the Sun (2003)
 2010 (2010)
 Wall of Books (2013)
 Den Danske (2022)
 Den Evige Toer (2023)

Electric Guitars 
 Electric Guitars (2013)
 String Fever (2015)
 Rock'n'Roll Radio (2017)
 10 Songs - 10 Cities (2019)
 Freewheeler (2021)

Future Garage Sale Item 
 Future Garage Sale Item (2007)

Referencer

Eksterne henvisninger 

 Mika Vandborgs officielle hjemmeside
 

Personer fra Aarhus
Guitarister fra Danmark
Rockmusikere fra Danmark
Electric Guitars
Gnags
Love Shop
Bo Christensen

Bo Højgaard Christensen (født 24. august 1937 på Frederiksberg, død 11. april 2020) var en dansk filmproducent og tidligere direktør for Nordisk Film.

Bo Christensen blev student i 1956 og i 1957 ansat hos Nordisk Film Junior som instruktørassistent. I 1959 blev han så producerassistent, i 1961 produktionsleder hos Nordisk Reklame Film og fra 1964 produktionschef på Nordisk Films Kompagni.

Han nåede at være ansat på Nordisk Film i 34 år, og fik lavet bl.a. de 13 film om Olsen-banden, 84 afsnit af Huset på Christianshavn og 24 afsnit af Matador.

I 1991 blev Bo Christensen chef for Det Danske Filminstitut, og i 1995 direktør for Tele Danmark (det senere TDC).

Privat var Bo Christensen gift med skuespillerinden Kirsten Hansen-Møller.

Filmografi

Referencer

Eksterne henvisninger 
 
 

Filmproducere fra Danmark
Nordisk Film
TDC
Personer fra Frederiksberg
Carl Steffeck

Carl Constantin Heinrich Steffeck (født 4. april 1818 i Berlin, død 11. juli 1890 i Königsberg) var en tysk maler, litograf og raderer. 

Steffeck blev uddannet på Akademiet i Berlin (Krüger, Begas) og en kortere tid i Paris under Delaroche, senere i Rom; 1859 blev han professor og 1880 direktør for Königsberg-Akademiet. 

Steffeck var en betydelig, solid og dygtig kunstner, hvis historiemalerier og dyrebilleder sås i mange offentlige samlinger i Tyskland: Alte Nationalgalerie i Berlin, museet i Königsberg (Bøffelspand), Hamburger Kunsthalle (rytterbillede, Moltkes) ridehest med mere) og mange andre.

Kilder 

 

Malere fra Tyskland
Historiemalere
Dyremalere
Raderere
Grafikere fra Tyskland
Tyskere i 1800-tallet
Personer fra Berlin
Bramdrupskov Trinbræt

Bramdrupskov Trinbræt – eller Kolding Skov Trinbræt – var et trinbræt, der blev oprettet i 1918 på Troldhede-Kolding-Vejen Jernbane (1917-68).

Banen gik i slugten mellem Bramdrup Skov mod øst og Kolding Skov, der også blev kaldt Komarksbuskene, mod sydvest. Trinbrættet lå ved skovløberhuset  og var et populært udflugtsmål.

Nu går Troldhedestien på banetracéet mellem Kolding og Ferup. Kolding Kommunes skovløber boede i Skovløberhuset indtil 1979. Nu benyttes det af daginstitutionen Skovbrynet, hvor de store børn næsten hver dag kommer herud.

Noter

Eksterne kilder/henvisninger 
 EVP (Erik V. Pedersen): TKVJ Stationer 2
 Folder om Marielundskoven, Bramdrup Skov og Kolding Skov 
 Dinby.dk 26. oktober 2011: Knuds liv i Skovløberhuset
 Kolding.dk  - Skovløberhuset i Komarksbuskene af Mogens Hansen

Bygninger, konstruktioner og anlæg i Kolding
Nedlagte jernbanestationer i Danmark
Transport i Kolding
Pumpemølle

En pumpemølle er en vandmølle eller en vindmølle, der anvendes til at afvande områder, der er truet af oversvømmelse, til at inddæmme land eller til kunstvanding af afgrøder.

Historisk udvikling 
Allerede i den tidlige middelalder begyndte man i Nederlandene afvanding af truede områder. I middelalderen fandtes der vandmøllehjul, som kunne pumpe vand med løfteteknik. I 1407 opfandt hollandske møllebyggere en vindmølle, den såkaldte "wipmolen" til dette formål. I løbet af det 17. århundrede udviklede hollænderne en udgave af de hollandske vindmøller, som kunne drive en pumpe.  Denne type var væsentligt mere effektiv end forgængerne.

Det største overleverede af disse anlæg ligger i Kinderdijk, ca. 25 km. fra Rotterdam. Det består af 19 møller, som blev opført i 1740 erne. De var en del af et større afvandingsprojekt, der skulle forebygge oversvømmelser. Området har siden 1997 været på UNESCOs Verdensarvsliste.

Teknik 
Oprindelig drev vindmøllen et vertikalt stillet hjul, hvor der mellem to ringe ved navet og to ringe på ydersiden er monteret nogle skråt stillede plader. En væsentlig teknologisk forbedring indtraf, da hollandske ingeniører udviklede en Arkimedesskrue, som kunne pumpe vandet med væsentlig større effekt end det vertikale hjul. Enkelte skruer fra de gamle pumpemøller i Danmark er bevaret, men de fleste er i meget dårlig stand.

Pumpemøller i Danmark 
Afvanding med henblik på landvinding har været almindeligt forekommende i Danmark siden 1500-tallet. Det har været almindeligt at indvinde nye landområder ved hjælp af dæmninger og sluser. Pumpemøller var yderst sjældne indtil 1771, hvor der blev opført en pumpemølle ved Einsidelsborg på Nordfyn, som blev anvendt til at inddæmme land i området. Den nuværende mølle på denne lokalitet er fra 1870’erne, hvor man efter tabet af Hertugdømmerne startede mange landvindingprojekter rundt omkring i Danmark.  Også Stegø Mølle og Langø Mølle vidner om afvandingsprojekterne på Nordfyn. På Ærø har der engang ligget fem pumpemøller, men den eneste bevarede er Vitsø Mølle, som er blevet delvis restaureret siden 2008. Den har været truet med nedrivning i forbindelse med retablering af et større vådområde, men der er stadig adgang til den.   Eltang Vig ved Kolding fjord blev afvandet i 1870 -erne med hjælp fra en pumpemølle, som var i drift indtil 1907. Også ved de lavvandede fjordarme fra Limfjorden omkring halvøen Hannæs har der været afvandingsprojekter i sidste halvdel af 1800-tallet. Den østlige del af Vejlerne blev afskåret fra Limfjorden ved hjælp af Bygholm-dæmningen i perioden omkring 1870, mens den vestlige del blev søgt tørlagt i 1880’erne. Pumpemøllen Bygholm Mølle, som blev opført i forbindelse med projektet, er bevaret.

Noter

Litteratur 
 Lebech-Sørensen, Anne Marie: Vindmøller og vandmøller i Danmark, bd. 4, Forlaget SKIB, 2009

Eksterne henvisninger 

 Nordjyllands historiske Museum ; Møllehistorisk samling
 Alt om vindmøller fra Nordisk Folke center 
 Dansk Møllerforenings hjemmeside
 Hjemmeside om Vejlerne

Vindmøller
C-EM i curling 2013

C-Europamesterskabet i curling 2013 var det fjerde C-Europamesterskab i curling. Turneringen blev spillet i Tårnby Curling Club i København, Danmark i perioden 7. - 13. oktober 2013, og det var anden gang at København var vært for C-EM i curling. Mesterskabet havde deltagelse af otte herrehold og fire kvindehold, der hver især spillede om to ledige pladser ved B-EM i Stavanger den følgende måned.

Mændenes turnering blev vundet af Wales, der sammen med Rumænien gik videre til B-EM senere på året. I kvindernes turnering sejrede Hviderusland foran Tyrkiet, hvorved de to hold løste billet til B-EM.

Mænd 

Otte hold spillede om to ledige pladser ved B-EM. De otte hold spillede en dobbeltturnering alle-mod-alle, efterfulgt af et slutspil med de fire bedste hold. Turneringen blev vundet af Wales, som sammen med Rumænien gik videre til B-EM senere på året.

Grundspil

Slutspil

Samlet rangering

Kvinder 

Fire hold spillede om to ledige pladser ved B-EM. De fire hold spillede en dobbeltturnering alle-mod-alle, efterfulgt af et slutspil med alle fire hold. Turneringen blev vundet af Hviderusland, som sammen med Tyrkiet gik videre til B-EM senere på året.

Grundspil

Slutspil

Samlet rangering

Kilder / eksterne henvisninger 
WCF Results & Statistics – European C Group Curling Championships 2013 – Men  
WCF Results & Statistics – European C Group Curling Championships 2013 – Women  

2013
Curling i 2013
Curling i Danmark
Sport i København
Accoya-træ

Accoya-træ er et kunstigt skabt hårdttræ, som kan laves af næsten al naturligt træ.

Det modificerede træ er væsentligt mere holdbart.  Det er let at holde og også mere resistent overfor UV-stråling.

Accoya-træ er til dels også mere resistent overfor vejrliget, insektangreb og svampeangreb.

Ifølge nogen er træet mere aggressivt overfor søm, skruer og hængsler, grundet eddikesyreanhydrid-behandlingen, som derfor skal være syremodstandsdygtige. Behandlingen gør at accoya-træ suger væsentligt mindre vand i et fugtigt miljø og dermed også mere dimensionsstabilt. Andre mener at behandlingen gør træet skørt.

Kilder/referencer

Se også 
 Arboform

Eksterne henvisninger 
 Wiley
 PEFC website 
 Forest Stewardship Council website
 Accoya corporate website
 Window and Door Manufacturers Association website

Træ
Bogkassette

En bogkassette eller blot kassette  til bøger er en stiv boks - som regel af kraftigt pap - som bogen eller bøgerne passer ind i og som har til formål at beskytte dem. En bogæske har desuden låg.

Museer og arkiver benytter til emballering i stigende grad materialer efter ISO 9706 der vedrører permanent papir, herunder syrefrit og syreneutralt papir.

Se også
 Smudsomslag
 Solanderkasse, arkiv- eller grafikæske

Noter

Eksterne henvisninger

 "Bogkassette og  "Bogæske" hos Informationsordbogen.dk

Bøger
Bogvæsen og boghåndværk